קלהר עבר מריגגמהון ריינג'רס אל מחלקת הנוער של ליברפול מהפרמייר ליג בקיץ 2015. ב-25 בספטמבר 2019 הוא ערך את הופעת הבכורה שלו במועדון, בניצחון 2-0 על מילטון קינס דונס במסגרת הסיבוב הראשון של גביע הפוטבול ליג.
ב-1 בדצמבר 2020 הוא ערך את הופעת הבכורה שלו בליגת האלופות, בניצחון 1-0 על אייאקס במסגרת המחזור החמישי בשלב הבתים לעונת 2020/2021. ב-6 בדצמבר ערך את הופעת הבכורה שלו בליגה, בניצחון 4-0 על וולברהמפטון וונדררס במסגרת המחזור ה-11 בליגה לעונת 2020/2021. בסך הכל ערך קלהר בעונה זו שתי הופעות ליגה, והוסיף שתי הופעות בליגת האלופות.
ב-27 בפברואר 2022 זכה עם ליברפול בגביע הפוטבול ליג, תוך שהוא משמש כשוער הראשון של הקבוצה לכל אורך הטורניר. במשחק הגמר, בו גברה קבוצתו על צ'לסי, שמר קלהר על שער נקי במשך 120 דקות, בדרך ל0-0 בתום ההארכה, כאשר בדו-קרב הפנדלים כבש את הפנדל ה-11 לזכות קבוצתו בדרך לזכייה בתואר.
קריירה בינלאומית.
ב-8 ביוני 2021 ערך קלהר את הופעת הבכורה שלו בנבחרת אירלנד, בתיקו 0-0 נגד נבחרת הונגריה במשחק ידידות.
תארים.
ליברפול
קאוימהין קלהר
הבחירות הפרלמנטריות בקנדה 2021
הבחירות הפרלמנטריות בקנדה התקיימו ב-20 בספטמבר 2021. בבחירות נבחרו חברי בית הנבחרים הקנדי ה-44 במספרו. הבחירות הוכרזו ב-15 באוגוסט 2021, כאשר ראש הממשלה ג'סטין טרודו הכריז על פיזור הפרלמנט ועל עריכת בחירות בזק. בבחירות, זכה ראש הממשלה טרודו בפעם השלישית.
רקע.
הבחירות הפדרליות לשנת 2019 הביאו לכך שהמפלגה הליברלית הקנדית בראשות ראש הממשלה המכהן ג'סטין טרודו, איבדו את הרוב הפרלמנטרי שלהם, אך בכל זאת זכו במרבית המושבים בפרלמנט ולכן חבריה נשארו חברים בממשלת מיעוט. המפלגה השמרנית, שהגדילה את כוחה הפך למפלגה השנייה בגודלה ולמפלגת האופוזיציה הגדולה ביותר, מפלגת בלוק קוויבק הפכה למפלגה השלישית בגדולה, המפלגה הדמוקרטית החדשה ירדה בכוחה והפכה למפלגה הרביעית בגודלה.
לאחר הבחירות ב-2019, הודיעו כל מנהיגי המפלגות כי הם ימשיכו לשמש כראשי מפלגותיהם גם בכהונה הקרוב של הפרלמנט. עם זאת, אליזבת' מיי אמרה כי ייתכן והיא לא תנהיג את מפלגת הירוקים בבחירות ה-44 לפרלמנט הקנדי וכבר בנובמבר 2019 התפטרה מתפקידה כמנהיגת המפלגה. עוד באותו החודש, החליטו השמרנים לא להשתמש באמצעי הדחה שאיפשר להם להדיח את מנהיג המפלגה, אנדרו שיר. חרף חוסר ההתנגדות של חבריו להמשך כהנותו, החליט שיר להתפטר בדצמבר והכריז כי הוא ימשיך לכהן בתפקידו עד שמחליפו, ארין אוטול יבחר באופן רשמי.
הבחירות.
ב-15 באוגוסט 2021, בעקבות בקשתו של ראש הממשלה טרודו, פיזרה המושלת הכללית של קנדה, מרי סיימון את הפרלמנט והכריזה על בחירות בזק שייערכו ב-20 בספטמבר. הבחירות הוכרזו באותו יום בו קאבול נכבשה על ידי הטליבאן, ארגון טרור אפגני שפעל במדינה בעבר אך חזר לאחר הנסיגה האמריקאית מהאזור. בשבועיים הראשונים של מסע הבחירות, טורדו קיבל ביקורת רבה על כך שלא פעל מספיק מול השתלטות הטליבאן על אפגניסטן, ולא עשה מספיק בשביל לפנות אפגנים שתמכו בפעילות הצבאית והדיפולמטית של קנדה במהלך מלחמת אפגניסטן.
סוגיות אחרות היו כלכליות, חברתיות ובריאותיות, כמו אופן הטיפול במגפת הקורונה בקנדה. עצם ההחלטה להקדים את הבחירות בשנתיים הייתה בדיון.
סמסונג גלקסי A12
סמסונג גלקסי A12 (באנגלית:Samsung Galaxy A12) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא יורשו של סמסונג גלקסי A11. באוגוסט 2021 השיקה סמסונג מחדש את הטלפון בהודו. ב-9 באוגוסט 2021 הוכרזה גרסה חדשה של הטלפון בשם: "סמסונג גלקסי A12 נאצ'ו". המכשיר הוכרז בנובמבר 2020.
מפרט.
חומרה.
המכשיר מצויד במסך בגודל 6.5 אינץ' וברזולוציית 720×1600 פיקסלים, ביחס גובה-רוחב של 20:9.
המכשיר מופעל על ידי מעבד בעל שמונה ליבות, כאשר 4 מהן פועלות בתדר עבודה של 2.35 ג'יגה הרץ, וה-4 הנוספות פועלות בתדר עבודה של 1.8 ג'יגה הרץ. למכשיר אחסון פנימי בנפח 64G וזיכרון RAM בנפח 4 ג'יגה בייט. כמו כן, המכשיר מופעל על ידי סוללת ליתיום פולימר, בקיבולת 5000 מיליאמפר-שעה.
מצלמה.
המכשיר מצויד במערך בעל ארבעה מצלמות אחוריות, ומצלמה אחת קדמית, הכולל: מצלמה ראשית עם חיישן ברזולוציה 48 מגה פיקסל; מצלמה אולטרה בשדה ראייה של 123 מעלות ברזולוציה 8 מגה פיקסל; זוג מצלמות ברזולוציה 2 מגה פיקסל; מצלמה קדמית ברזולוציה 8 מגה פיקסל. המצלמה הראשית מסוגלת להקליט וידאו עד 1080p.
תוכנה.
המכשיר הושק כשמותקנת עליו - One UI Core 2.5 על פני אנדרואיד 10, ולאחר מכן עודכן ל-3.1 One UI Core יחד עם תיקון האבטחה של מאי 2021.
Pacific Southwest Airlines
ארנונא
ארנונא היא מס הנזכר בתלמוד כאחד המיסים שהוטלו על-ידי הקיסרות הרומית. המס התבטא בנטילת תבואה, יין, שמן, מספוא, מלבושים ועצים למען הצבא והמִנהל הרומי. נקבע שתלמידי חכמים פטורים ממס הארנונא.
מקור המילה.
ישנן כמה דעות לגבי מקור המילה:
השלכות הלכתיות.
כיוון שהארנונא נגבית בעין, מגוף היבול או הבהמות, היא מבטאת שותפות של המלך בקרקע או בעדרים. לשותפות זו ישנן השלכות הלכתיות שונות.
ארנונא על קרקע - מצוות מעשרות ושביעית.
בחוץ לארץ אין מפרישים תרומות ומעשרות, גם לא מדרבנן. ואחת הסיבות שנתנו לכך היא "משום ארנונא" - כיוון שמשלמים מהקרקעות מס למלך, והן למעשה בבעלות המלך הנכרי. אמנם גם בארץ ישראל היה מס ארנונא, אבל בארץ ישראל אין קניין לנכרי להפקיע את האדמה מקדושתה, ולכן האדמה חייבת בתרומות ומעשרות גם כשהיא בבעלות נכרי.
רבי ינאי - אמורא שחי בארץ ישראל לאחר חורבן הארץ במרד בר כוכבא - התיר לזרוע בשנת השמיטה, ונימק את דבריו במילים: . הכוונה, שמותר להם לזרוע רק את המינימום הדרוש לצורך תשלום הארנונא: . המפרשים הסבירו, שהשלטונות באותו זמן נהגו להעניש חקלאים שלא היו מעבדים את האדמה ולא משלמים את המס. לפי חלק מהדעות, העונש היה עלול לגרום למוות, וההיתר היה משום פיקוח נפש דוחה שבת. לפי דעות אחרות, העונש לא היה מוות אלא רק הפקעת הקרקע והעברתה לחקלאי נכרי: הפקעה זו הייתה גורמת לכך שהקרקע ממילא תעובד בשמיטה באופן מלא, ולכן העדיפו להתיר לחקלאים לבצע בקרקע את העיבוד המינימלי הדרוש לצורך תשלום הארנונא.
ארנונא על בהמות - מצוות בכור בהמה.
בתלמוד דנים במעמדה של "בהמת ארנונא" - בהמה שבעליה צריך לשלם למלך אחוז קבוע מהתוצרת שלה. ההנחה היא, שהבעלות על בהמה זו נחשבת לבעלות משותפת, בין היהודי לבין המלך הנכרי. על-פי ההלכה, בהמה המוחזקת בבעלות משותפת של יהודי וגוי פטורה מדין בכור בהמה. אולם במקרה זה, לא מדובר בשותפות רגילה, אלא בשותפות לצורך תשלום מס בלבד. לכן יש להבחין בין שני מצבים:
ארנונא על לחם - מצוות הפרשת חלה.
בתלמוד שם דנו גם על "עיסת ארנונא" - עיסה שיש בה שותפות למלך. עיסה זו חייבת בהפרשת חלה מדרבנן, משום מראית עין.
קופה אמריקה 1941
אליפות דרום אמריקה 1941 (בספרדית: Campeonato Sudamericano de Football 1941) היא המהדורה ה-16 של אליפות אמריקה הדרומית בכדורגל. הטורניר נערך בצ'ילה בין ה-2 בפברואר ל-4 במרץ 1941, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו חמש נבחרות החברות בהתאחדות. ארגנטינה זכתה בטורניר בפעם השישית בתולדותיה.
צ'ילה ביקשה לארח את התחרות במטרה לחגוג 400 שנה להקמת העיר סנטיאגו על ידי פדרו דה ואלדיביה. בעקבות כך, במהדורה זו לא הוענק גביע לזוכה.
המדינות המשתתפות היו צ'ילה, ארגנטינה, אורוגוואי, אקוודור ומחזיקת הגביע פרו. חברות ה-CONMEBOL ברזיל, בוליביה, פרגוואי וקולומביה פרשו מהתחרות.
התחרות כולה נערכה באצטדיון נסיונל בסנטיאגו בן 70,000 המושבים. התחרות נערכה בפברואר-מרץ 1941.
התמימה המזויפת
התמימה המזויפת (באיטלקית: La finta semplice) היא אופרה בופה מאת וולפגנג אמדאוס מוצרט שהוצגה בשנת 1769 בזלצבורג. היצירה הוזמנה במקור על ידי יוזף השני, קיסר האימפריה הרומית הקדושה, שפעל לצד הקיסרית מריה תרזה. בסופו של דבר תככי חצר מנעו את הצגת הבכורה בווינה.
ההיסטוריה של האופרה.
משפחת מוצרט נסעה לבירת אוסטריה בשנת 1767 שהייתה אחת התחנות במסגרת סיבוב ההופעות הגדול באירופה של מוצרט בן ה-10. באותו הזמן פרצה מגפת אבעבועות שחורות בווינה. ולפגנג הצעיר ואחותו נאנרל נדבקו במחלה אך הצליחו לשרוד אותה. הבשורה על ריפוי הפלא הגיעה גם ל"ארמון בורג" ולרגל שמחתם זו, הזמינו מריה תרזה ובנה הצעיר יוזף השני את משפחת מוצרט לארמונם.
בתום הביקור ביקש הקיסר חובב המוזיקה מוולפגנג לחבר אופרה עבור ה"הופאופר של ווינה" (האופרה של וינה ששמה היום Staatsoper – עד 1920 היא נקראה Hofoper). כתשלום הציע 100 דוקטים.
נושא האופרה היה המחזה La finta semplice, אחת הקומדיות של המשורר הקומי קרלו גולדוני שהיה פופולרי מאוד באותם ימים. מוצרט בן ה-12 החל בעבודתו מיד לאחר קבלת הלברית. הוא התקדם מצוין עם ההלחנה, ולו רק משום שהיו אז כמה "בופוניסטים" מצוינים באופרה של וינה, כך שההצלחה הייתה כמעט מובטחת.
היצירה הסתיימה במהרה, אך ג'וזפה אפליסיו, ששכר והפעיל את התיאטרון, היה קנאי מאוד באופיו והשתמש בכל האמצעים כדי לעכב את בכורת האופרה. הוא הצליח לגרום גם לכך שחצר בית הבסבורג תיסוג מהכוונה להציג את האופרה, אך התמלוגים על העבודה המוגמרת שולמו. בסופו של דבר חזרה המשפחה הביתה לזלצבורג, שם התחייב "תיאטרון הדוכסים" להציג את האופרה.